**12-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

**Բառագիտության կրկնողություն**

* **Ամփոփել հետևյալ բառերի բացատրությունները**
* Անդուլ —————————
* Ձուլել —————————
* Ծլարձակել —————————
* Արի \_\_\_\_\_\_\_\_\_\_\_\_\_\_\_\_\_
* **Ամփոփել հետևյալ բառերի հոմանիշները**
* Ջանք ——————————
* Զորություն ——————————
* Հուր ——————————
* Ամուր \_\_\_\_\_\_\_\_\_\_\_\_\_\_\_\_\_\_
* Շինել ­\_\_\_\_\_\_\_\_\_\_\_\_\_\_\_\_\_\_

* **Ամփոփել հետևյալ բառերի հականիշները**
* Ուժեղ ———————————
* Հին ———————————
* Շինել ———————————
* Բարի ———————————

**Նոր դաս**

**Բառագիտություն**

1. **Աշխատանքային տետրում արտագրիր և սովորիր հետևյալ բառերի հոմանիշները․**

* Ալեզարդ- ալևոր,սպիտակամազ
* Ձի- նժույգ
* Սուրալ- արագ վազել,սլանալ
* Ճայթել- պայթել

1. **Աշխատանքային տետրում արտագրիր և սովորիր հետևյալ բառերի հականիշները․**
   * Քնել- արթնանալ
   * Ծերունի- երիտասարդ
   * Բերել- տանել
2. **Աշխատանքային տետրում արտագրիր և սովորիր հետևյալ բառերի բացատրությունները․**
   * Շանթ- կայծակ
   * Ոսոխ- թշնամի
   * Ահարկու- սարսափելի, ահ ու վախ տարածող
   * Խթանել- հրահրել,ոտքերով խփել ձիու կողերին
3. **Սովերել հետևյալ բառերի ուղղագրությունը։ Տետրում մեկական տողով արտագրել։**
   * + Օրհնել, ալևոր, արյուն, մեղք, ընդարձակ, բարձունք
4. **Կազմիր 3 նախադասություն՝ օգտագործելով վերոհիշյալ բառերը։**

* ———————————————————————————————

———————————————————————————————

* ———————————————————————————————

———————————————————————————————

* ———————————————————————————————

———————————————————————————————

* **Քերականություն- Գոյական․ հատուկ և հասարակ գոյականներ**

(Կարդալ Մայրենի դասագրքից Էջ 41, գոյական․ հատուկ և հասարակ, բացատրությունը)։ Պատասխանել հետևյալ հարցերին։

* Ինչպե՞ս կբնութագրես գոյականը։
* Ի՞նչ հարցերի են պատասխանում գոյականները։
* Որո՞նք են հատուկ գոյականները։
* Որո՞նք հասարակ գոյականները

**Օժանդակ բայերի կազմությունն ու ուղղագրությունը։**

* **Օժանդակ բայը** խոնարհվում է երկու ժամանակով՝ **ներկա և անցյալ, ունի բոլոր դեմքերը, եզակի և հոգնակի թիվ, դրական և ժխտական ձևեր:**
* **Ներկա ժամանակի** օժանդակ բայերը գրվում են ***ե***-ով, բացի եզակի երրորդ դեմքից, այսպես՝ ***եմ, ես, է, ենք, եք, են:*** *Օրինակ՝*
* Ես խոսում ***եմ***
* Դու երգում ***ես***
* Մենք պարում ***ենք***։
* Ուսուցիչը բացատրում ***է***։
* Նրանք սպասում ***են***, և այլն։
* **Ժխտական** խոնարհման դեպքում ***չ*** մասնիկը դրվում է օժանդակ բայի վրա, որը բոլոր դեմքերում և թվերում հանդես է գալիս նույն ձևով, բացի եզակի երրորդ դեմքից, որը լինում է՝ **չի,** այսպես՝ ***չեմ, չես, չի, չենք, չեք, չեն:***
  + Ես ***չեմ*** խոսում
  + Դու ***չես*** երգում։
  + Մենք ***չենք*** պարում։
  + Ուսուցիչը ***չի*** բացատրում։
  + Նրանք ***չեն*** սպասում, և այլն
* **Անցյալ ժամանակ**ի օժանդակ բայերը գրվում են ***է***-ով: Դրական խոնարհումը լինում է՝ ***էի, էիր, էր, էինք, էիք, էին***, ժխտական խոնարհումը՝ ***չէի,*** ***չէիր, չէր, չէինք, չէիք, չէին***:

Ես խոսում էի

Դու երգում էիր

Մենք պարում էինք ։

Ուսուցիչը բացատրում էր։

Նրանք սպասում էին։

Ես չէի խոսում

Դու չէիր երգում։

Մենք էինք պարում։

Ուսուցիչը չէր բացատրում։

Նրանք չէին սպասում։

**Մշակույթ- ՊԱՏՄՈՒԹՅՈՒՆ ԵՎ ԱՌԱՍՊԵԼ**

**A picture containing ceramic ware, enamel, porcelain

Description automatically generated**  Նախորդ դասերին մենք կարծես յուրահատուկ մի ճանապարհորդության մեջ լինեինք։ Այդ շրջագայության ընթացքում ծանոթացանք Հայկական լեռնաշխարհին` հայոց հայրենիքին, զրուցեցինք հայոց լեզվի, հայերի դավանանքի ու եկեղեցու մասին։ Այժմ մենք մի նոր ճամփորդություն ենք սկսում։ Այս անգամ մտովի գնալու ենք դեպի անցյալ և կրկին վերադառնալու ենք մեր ժամանակները։ ։ Մարդկանց հիշողության շնորհիվ պահպանվող գիտելիքներն ամբողջությամբ փոխանցվում է սերնդեսերունդ։ Այն սովորաբար անվանում են պատմություն: Այդ հիշողությունը կարող է փոխանցվել նաև զրույցների, ավանդությունների, առասպելների տեսքով։

Առասպելները ստեղծվել են շատ հին ժամանակներում և սկզբնական շրջանում եղել են բանավոր։ Աշխարհի բոլոր ժողովուրդներն ունեն իրենց առասպելները։ Հին Հայաստանում ևս առասպելները շատ սիրված և տարածված են եղել։ Առասպելների հերոսները սովորաբար դյուցազուններ են, այսինքն` ոչ սովորական քաջությամբ օժտված մարդիկ։ Դյուցազուններն իրենց արտաքին տեսքով էլ են տարբերվում սովորական մարդկանցից. նրանք հաղթանդամ են, արտակարգ ուժեղ, բարի և միշտ հերոսական գործեր են կատարում։

A statue of a person riding a horse

Description automatically generated with low confidenceԱռասպելները շատ երևակայական պատմություններ են, որպես օրինակ հիշենք Տորք Անգեղի մասին պատմող առասպելը։ Տորքը առասպելում ներկայացված է անիրական, չափազանց երևակայական արտաքինով և հատկություններով։ Մովսես Խորենացին, նկարագրելով Անգեղյա Տորքին, գրում է. «Ո՜հ, չափազանց առասպել է այս, առասպելների առասպել»։ Սակայն շատ հաճախ առասպելների մեջ ընդգրկված են պատմական ճշմարիտ իրողություններ։

Հայ ժողովրդական առասպելների զգալի մասը մեզ է հասել Մովսես Խորենացու շնորհիվ։ Առասպելները, պատմելով անցյալի մասին, մեզ նախ և առաջ ինչոր բան են բացատրում։ Այսպես օրինակ` Պատմահայր Մովսես Խորենացին Հայկի և Բելի առասպելը պատմելուց առաջ ներկայացնում է հսկաների սերունդը և նրանցից մեկին` Հայկին։ Նա մեզ բացատրում է, թե ովքեր էին այդ հսկաները, որտեղից առաջացան նրանք և այլն։

Աստվածներից առաջինները ահեղ էին և երևելի և աշխարհի մեծամեծ բարիքների պատճառ, աշխարհի և բազմամարդության սկիզբ։ Սրանցից առաջ եկավ հսկաների սերունդը, անհեթեթ, հաղթանդամ, վիթխարի մարդիկ, որոնք ամբարտավանությամբ հղանալով ծնան աշտարակաշինության ամբարիշտ խորհուրդը, որը և ձեռնարկեցին իրագործելու։ Աստվածների ցասումից ինչ-որ ահագին և աստվածային հողմ փչելով կործանում է աշտարակը և մարդկանց յուրաքանչյուրին տալիս է (մյուսներին) անհասկանալի լեզուներ, որով նրանց մեջ աղմուկ և շփոթություն է ընկնում։ Սրանցից մեկն էր և Հապետոսթյան Հայկը, անվանի և քաջ նախարարը, հաստ աղեղով և հզոր նետաձիգ։

Առասպելը նաև ինչ-որ բան հիմնավորում է, պատճառաբանում։ Այսպես, պատմելով մեր նախահայր Հայկի մասին, Խորենացին եզրափակում է` իսկ մեր աշխարհը մեր նախնի Հայկի անունով կոչվում է Հայք։ Այսպիսով, առասպելները կարևոր նշանակություն ունեն ժողովրդի պատմությունը, հատկապես այդ պատմության շատ հին ժամանակները հասկանալու համար։

**Կարողանալ պատասխանել հետևյալ հարցերին․**

* Ի՞նչ առասպելներ գիտեք, ո՞վ է մեզ հասցրել մեր հնագույն առասպելները։
* Ի՞նչ տեղեկություններ է մեզ հաղորդում Մովսես Խորենացին Հայկի և Բելի առասպելի միջոցով։
* Ի՞նչ կարծիք ունի Խորենացին Տորք Անգեղի առասպելի մասին։
* Ո՞րն է ձեր ամենասիրելի – առասպելը, - առասպելական հերոսը։

**Տնային հանձնարարություններ**

**Գրականություն**

Վարժ կարդալ 42-րդ էջի **«Սասունցի Դավիթ 1»** դասը, կարողանալ սեփական բառերով վերարտադրել և պատասխանել հետևյալ հարցերին:

* Պատմությունը պատմիր քո բառերով։
* Ի՞նչ գիտես Սասունցի Դավթի մասին։
* Ի՞նչ բառերով կբնութագրես Սասունցի Դավթին։
* Ինչպե՞ս է մեզ հասել Սասունցի Դավթի մասին պատմությունները։
* Դասից դուրս գրի՛ր անձ ցույց տվող 5 հասարակ գոյական (ո՞վ հարցին պատասխանող)։
* Ինքդ ավելացրու իր ցույց տվող 5 հասարակ գոյական (ի՞նչ հարցին պատասխանող)։

**Բառագիտություն**

* Աշխատանքային փաթեթում տեղ գտած բառերի բացատրությունները, հոմանիշները, հականիշներն ու ուղղագրական բառերը արտագրել տետրում և սովորել անգիր ։
* Պատասխանել աշխատանքային փաթեթի հարցերին և կատարել հանձնարարությունները։
* **Քերականություն Հատուկ և հասարակ գոյականներ։**

Օժանդակ բայերի կազմությունն ու ուղղագրությունը:

* Սովորել դասանյութը, կարողանալ սեփական խոսքերով վերարտադրել և պատասխանել աշխատանքային փաթեթի հարցերին։
* Աշխատանքային տետրից կատարել էջ 28, վարժություն 61, էջ 29, վարժություններ 64, 65։

**Մշակույթ** Դասի ժամին սովորեցինք **ՊԱՏՄՈՒԹՅՈՒՆ ԵՎ ԱՌԱՍՊԵԼ** -ի մասին, դասանյութը՝ թղթապանակում։ Տանը սովորել սահուն կարդալ դասանյութը, սեփական խոսքերով վերարտադրել, պատասխանել դասավերջյան հարցերին։